**Spoločnosť HSF System SK získala kľúčový certifikát. Patrí medzi prvých dvadsať firiem na Slovensku s oprávnením pre vyhradené stavby**

Žilina, 8. septembra 2025 – **Stavebná spoločnosť HSF System SK, člen medzinárodnej stavebnej skupiny HSF System z holdingu PURPOSIA Group, získala certifikát zhotoviteľa vyhradených stavieb. Tento dokument je novozavedenou požiadavkou podľa novely stavebného zákona a je nevyhnutný na zabezpečenie generálnych dodávok stavieb na slovenskom trhu. Certifikát vydal akreditovaný certifikačný orgán ACB, s.r.o. a jeho originál je opatrený ceninou. HSF System SK sa tak stala devätnástou spoločnosťou na Slovensku, ktorá toto oprávnenie získala.**

Certifikát potvrdzuje, že spoločnosť spĺňa všetky požadované štandardy pre stavby s vyššou technickou náročnosťou. *„Od začiatku staviame naše podnikanie na pevných základoch kvality, odbornosti a férovosti. Získanie certifikátu je pre nás dôkazom, že dokážeme napĺňať aj tie najvyššie požiadavky novej legislatívy. Našim zákazníkom a partnerom tým dávame jasný signál, že ich stavby sú v dobrých rukách a profesionálne riadené,“* hovorí **Tomáš Kosa, riaditeľ stavebnej skupiny HSF System.**

Vyhradené stavby sú podľa stavebného zákona a súvisiacich predpisov technologicky náročné alebo konštrukčne neobvyklé budovy a inžinierske diela, ktoré majú významný vplyv na bezpečnosť, vyžadujú si špeciálne technické znalosti a skúsenosti a kladú zvýšené nároky na koordináciu, odborné riadenie a technické vybavenie zhotoviteľa. Ide najmä o stavby kritickej infraštruktúry, akými sú mosty, priehrady, nemocnice, výskumné centrá, priemyselné komplexy, dopravné stavby či strategické objekty ako jadrové elektrárne alebo diaľnice.

HSF System SK dlhodobo patrí medzi popredné stavebné firmy na Slovensku. Opakovane sa umiestnila v rebríčkoch TREND Top 100 a Eurostav. V roku 2024 získala ocenenie ASB GALA v hlasovaní verejnosti a bola zaradená medzi Slovakia Best Managed Companies, teda najlepšie riadené slovenské súkromné spoločnosti. Riaditeľ firmy Tomáš Kosa sa navyše stal jedným z finalistov prestížnej súťaže EY Podnikateľ roka 2022 na Slovensku.

Novozískaný certifikát tak nadväzuje na doterajšie úspechy spoločnosti a posilňuje jej postavenie na trhu. Zároveň potvrdzuje, že HSF System SK je pripravená plniť aj najnáročnejšie požiadavky investorov a štátu a prispievať k rozvoju stavebníctva na Slovensku podľa najvyšších štandardov.

Platnosť certifikácie je stanovená do 17. júna 2030. Novela stavebného zákona, účinná od apríla 2025, prináša prísnejšie pravidlá, ktorých cieľom je zvýšiť kvalitu, bezpečnosť a spoľahlivosť veľkých stavebných projektov.

------------------------------------------------------------------------------------------------------------------------------------------------------

**Stavebná skupina HSF System**

Medzinárodnú stavebnú skupinu HSF System z investičnej skupiny Purposia Group tvoria česká stavebná spoločnosť HSF System (založená v roku 2002) so sídlom v Ostrave, slovenská stavebná spoločnosť HSF System SK (založená v roku 2010) so sídlom v Žiline a rakúska stavebná spoločnosť HSF System AT (založená v roku 2024) so sídlom v Enzesfelde. Stavebná skupina HSF System má ďalšie pobočky v Prahe, Brne, Plzni, Bratislave, Prešove a Nitre. Zameriava sa na generálne dodávky stavieb, projektové a inžinierske práce a kompletné strešné a obvodové plášte objektov vrátane ich rekonštrukcií. Stavebná spoločnosť HSF System získala absolútne víťazstvo v Národnej cene ČR za spoločenskú zodpovednosť a udržateľný rozvoj v kategórii súkromný sektor za rok 2023, prestížnu Národnú cenu kvality Českej republiky, program Excelencia 2024, je držiteľom Ceny župana MS kraja za spoločenskú zodpovednosť za roky 2022 a 2020 v kategórii firiem do 250 zamestnancov a už trikrát získala ocenenie Czech Best Managed Companies v rokoch 2023, 2024 a 2025. V hodnotení Nadácie pre rozvoj architektúry a stavebníctva RATING KVALITY 2025 sa spoločnosť HSF System umiestnila na 7. mieste na základe výsledkov za posledných 15 rokov. HSF System získala aj prestížny titul Stavba roka 2020. Generálny riaditeľ spoločnosti Jan Hasík je držiteľom ocenenia EY Podnikateľ roka 2016 a 2023 Moravskosliezskeho kraja. Viac na [www.hsfsystem.cz](http://www.hsfsystem.cz). Spoločnosť HSF System SK sa opakovane umiestnila medzi poprednými stavebnými spoločnosťami na Slovensku v rebríčkoch TREND Top 100 a Eurostav, získala ocenenie ASB GALA 2024 v hlasovaní verejnosti a ocenenie Slovakia Best Managed Companies pre najlepšie riadené slovenské súkromné spoločnosti. Riaditeľ HSF System SK Tomáš Kosa sa dostal medzi šiestich finalistov prestížneho ocenenia EY Podnikateľ roka 2022 na Slovensku. Viac na [www.hsfsystem.sk](http://www.hsfsystem.sk).

**PURPOSIA Group**

PURPOSIA Group je jednou z popredných európskych investičných skupín s českými koreňmi, ktorá vznikla v roku 2023 ako holdingová štruktúra okolo svojich stavebných firiem HSF System v Česku a na Slovensku a ďalších spoločností prevažne z oblasti stavebníctva. História firiem tvoriacich holding PURPOSIA Group siaha do roku 2002, vtedy boli ich hlavnou špecializáciou kompletné strešné a fasádne opláštenia, následne došlo k rozšíreniu aktivít na generálne dodávky stavieb. Skupina sa dnes venuje celému životnému cyklu stavebných projektov od návrhu a developmentu, cez samotnú výstavbu až po správu nehnuteľností. Do holdingu v súčasnosti patrí spolu 43 firiem s ročnými tržbami dosahujúcimi 4 miliardy korún (cca 160 mil. eur). Medzi dcérske spoločnosti, okrem spomínanej skupiny HSF System v Česku, na Slovensku a najnovšie aj v Rakúsku, patria aj firmy z developerskej skupiny ANTRACIT, ďalej SK Facility, Pruniwerk, floorING, PREFA ONV, Bezecný a Foredeck. PURPOSIA Group pôsobí celkovo v 10 krajinách Európy. Viac o PURPOSIA Group na [www.purposia.eu](http://www.purposia.eu).

-------------------------------------------------------------------------------------------------------------------------------------------------------

**Kontakt pre médiá:**

Lukáš Klapil, Crest Communications Ostrava, Mob.: +420 603 824 194, E-mail: klapil@crestmorava.cz